ДОХ, Сүрьеэ өвчинтэй тэмцэх Глобаль Cан дээрх өвчинтэй тэмцэх чиглэлээр олон жилийн туршид гаргасан амжилтыг тогтоон барьж КОВИД-19 цартахлын нөлөөллийг бууруулах зорилгоор улс орнуудад нэмэлт санхүүгийн дэмжлэгийг олгох C19RMеханизмыг байгуулж улмаар 2020 онд Монгол Улс тус механизмаас 762,822 ам.долларын санхүүгийн дэмжлэгийг хүлээн авч цартахалтай тэмцэхэд зориулан хэрэгжүүлсэн билээ.

КОВИД-19 цар тахал дэлхийн улс орнуудад улам бүр газар авсаар байгаа энэ үед Глобаль Сангийн тус механизм улс орнуудад дахин нэмэлт санхүүжилт олгох шийдвэрийг гаргаж улмаар энэ хөтөлбөрт Монгол Улс хамрагдаж нийт 4,170,546 ам.доллар бүхий санхүүгийн хүсэлтийг 5 дугаар сарын 31-ний өдөр ҮЗЗ-өөс амжилттай өргөн барьсан.

Улмаар Глобаль Cан манай улсын өргөн барьсан төслийг өнгөрсөн долоо хоногт авч хэлэлцэн дэмжиж нийт 4,170,546 ам.долларын санхүүжилтийг олгохоор шийдвэрлэсэн тухай дуулгахад таатай байна. Үүнд Үндсэн санхүүжилтийг бүхэлд нь (2,085,273 ам.доллар) дээрээс нь нэмэлт санхүүжилтийн хүсэлтийн 3/1 хувьтай тэнцэх санхүүжилтийг (1,332,050 ам.доллар) батлахаас гадна ойрын өдрүүдэд манай оронд халдвар хурдацтай тархаж байгааг харгалзан нэмэлтээр 753,223 ам.долларыг эрүүл мэндийн бүтээгдэхүүн ханган нийлүүлэхэд зориулж олгох шийдвэр гаргажээ. Ингэснээр манай улс нийт 4,933,368 ам.долларыг тус механизмаас цартахалтай тэмцэх үйл ажиллагаанд зориулж хүлээн авч байна.